«Ձեր ասած բոլոր հանգամանքներն էլ ինչ-որ տեղ իրականություն են: Պետք է ասեմ, որ շատ դժվար է լինելու Արմեն Սարգսյանի համար ՀՀԿ-ի թեկնածուն լինել եւ այս սահմանադրության շրջանակներում կայանալ: Սա նրա համար լուրջ փորձություն է: Իսկ ինչ վերաբերում է նրան, թե ՀՀԿ-ն կարո՞ղ է այդպիսի թեկնածու առաջադրել, որ բոլորի կողմից ընդունելի կլինի, ես կիսում եմ իմ գործընկեր Էդմոն Մարուքյանի կարծիքը, որ ՀՀԿ-ն հետեւություն անելու լուրջ խնդիր ունի: Այս էլ 2-րդ անգամ ՀՀԿ-ն ունենալով լուրջ կադրային բանկ, չի կարողանում իր մեջից ընտրություն կատարել, լուրջ պաշտոն առաջարկել: ՀՀԿ-ն իր անդամներին այնքան է վարկաբեկել, որ չկա մեկը, որին կարող էր թեկնածու առաջադրել եւ բերում է դրսից, ինչպես եղավ Կարեն Կարապետյանի ժամանակ: Բերեցին Կարեն Կարապետյանին, օգտագործեցին նրա հմայքը, վարկանիշ ցույց տվեցին, հիմա էլ ցույց են տալիս, թե իբր վարկանիշն ընկնում է: Մեկ տարի հետո էլ իրենց լրատվական դաշտով փորձելու են Արմեն Սարգսյանի վարկանիշը գցել: Չեմ կարծում, որ Արմեն Սարգսյանը կլինի ՀՀԿ-ի ասածների կատարողը, նա ինքնուրույն է կայացել»,- եզրափակեց Արամ Սարգսյանը: